**Արքայադուստր Կաբակումբա Մաբվոնի Մասիկո** (անգլ.՝ Princess Kabakumba Labwoni Masiko), Ուգանդայի քաղաքական գործիչ, Ուգանդային կառավարության Նախագահության նախկին նախագահ։ Նա նշանակվել է այդ պաշտոնում 2011 թվականի մայիսի 27-ին։ Նա փոխարինել է Բեատրիս Վաբուդեային, ով հեռացվել է կառավարության կազմից։ Այս պաշտոնի հետ միասին նա նաև ծառայել է որպես Կամպալա, մայրաքաղաքային կառավարության նախարար։ 2011 թվականի դեկտեմբերի 14-ին նա հեռացվել է այդ երկու պաշտոններից հետևյալ մեղադրանքներով. *պաշտոնեական դիրքի չարաշահում,* *գողություն, որով դրամական կորուստ է պատճառել կառավարությանը*՝ *դավադրաբար խաբելով կառավարությանը*։ 

Կաբակումբա Մասիկոն նաև ընտրվել է Մասինդի շրջանի «Բուջենջե գավառի» Ուգանդայի Խորհրդարանի անդամ (Member of Parliament - MP)։

Վաղ տարիներ և կրթություն
------------------------

Կաբակումբա Մասիկոն ծնվել է Մասինդի շրջանում 1966 թվականի հոկտեմբերի 20-ին։ Նա կրթություն է ստացել *Գուլու ավագ դպրոցում* ստանալով O-մակարդակ։ *Նաբիզունգայի իգական միջնակարգ դպրոցում*  նա ստացել է A-կրթական մակարդակ։ Մասիկոն ընդունվել է Մակերերեի համալսարան, որը երկրի ամենահին և ամենամեծ համալսարան է, որն ավարտել է 1990 թվականին ստանալով Տնտեսագիտական գիտությունների բակալավրի աստիճան։ Նա ունի Ծրագրերիի պլանավորման և վարչարարության դիպլոմ, որը ստացել է 1998 թվականին Ուգանդայի Ազգային Առևտրա-արդյունաբերական պալատի կողմից։ Կաբակումբա Մասիկոն ունի նաև պլանավորման և կառավարման դիպլոմ, որը ստացել է  2000 թվականին Ուգանդայի կառավարման ինստիտուտի կողմից (Uganda Management Institute -UMI)։ 

2009 թվականին *Ուգանդայի կառավարման ինստիտուտի* կողմից Կաբակումբա Մասիկոյին շնորհվել է *Արվեստի բնագավառում պետական կառավարման և վարչարարության մագիստրոսի*աստիճան։ 2003 թվականին Միջազգային իրավունքի ինստիտուտի կողմից նրան շնորհվել է Օրենսդրական նախագծերի մշակման դիպլոմ։ 2018 թվականի ապրիլին Կաբակումբան ստացել է *Դատական պրակտիկայի դիպլոմ* Կամպալայի *Օրենքի զարգացման կենտրոնի* կողմից։

Գործունեություն
---------------

1986 թվականից մինչև 1996 թվականը Կաբակումբա Մասիկոն աշխատել է իշխող *«Ազգային դիմադրության շարժում»* քաղաքական կուսակցության կուսակցական գործիչ։ 1996 թվականին խորհրդարանական ընտրություններում նա առաջադրել է իր թեկնածությունը Մասինդի շրջանի ընտրատարածքում, հաղթանակել է և այդ պաշտոնում ծառայել է մինչև 2001 թվականը։ 2001 թվականին, մարզային սահմանների փոփոխությունից հետո, նա իր թեկնածությունն է առաջադրել Մասինդի մարզի Բուջենջե շրջանում, հաղթանակել է և մինչև 2006 թվականը եղել է տարածքային պատգամավոր։ 2006 թվականին նա վերընտրվել է Ուգանդայի խորհրդարանում։ Նույն թվականին նա նշանակվել է *Խորհրդարանական հարցերի նախարար* և *Կառավարության վերահսկման ղեկավար* (Government Chief Whip)։ Այդ պաշտոնները նա զբաղեցրել է մինչև 2009 թվականի փետրվարին իր՝ Տեղեկատվության նախարար նշանակվելը։ 2009 թվականի փետրվարի 16-ին նա նշանակվել էր Տեղեկատվության և ազգային առաջնորդության նախարար։ Այդ պաշտոնում ծառայել է մինչև 2011 թվականի մայիսի 27-ը։

2016 թվականի  Ազգային խորհրդարանական ընտրությունների ընթացքում, Կաբակումբա Մասիկոն ինքնառաջադրվել է  Մասինդի քաղաքապետի պաշտոնում, սակայն նա պարտվել է Էռնեստ Կիիզային, ներկայիս՝ Բունյորոյի գործերով պետնախարարին։

Անձնական տվյալներ
-----------------

Կաբակումբա Մասիկոն ամուսնացել է փոխգնդապետ Հենրի Մասիկոյի հետ, որը Նախագահին կից՝ *Ուգանդայի ժողովրդական պաշտպանության ուժերի* սպայակազմի ( Uganda People's Defence Force-UPDF) աշխատակից է։

Ուգանդայի ոսիկանության հետ սկանդալ
----------------------------------

2011 թվականի նոյեմբերին Ուգանդայի ոստիկանության ներկայացուցիչները, գործելով ըստ հրահանգի, Ուգանդայի Արևմտյան շրջանում՝ Մասինդի քաղաքում առգրավել են ռադիոհաղորդիչ և ռադիոյի կայմ **Թագավորական հեռարձակման ծառայության** (Kings Broadcasting Service - KBS) շենքի տարածքից։ Սարքավորումը, ենթադրաբար, պատկանում էր *Ուգանդայի հեռարձակման կորպորացիային* (UBC), ազգային ռադիոյի և հեռուստատեսության ցանցին և գողացվել էր UBC-ից 2009 կամ 2010 թվականին, երբ Կաբակումբան Տեղեկատվության և ազգային առաջնորդության նախարար էր, որը պատասխանատու էր UBC-ի համար։ **Թագավորական հեռարձակման ծառայությունը (**KBS,) որը ներկայումս եթերում է, պատկանում է Կաբակումբա Մասիկոյին (75%) և կայանի գլխավոր տնօրենին (25%)։ 

Կաբակումբա Մասիկոն նաև մասնակցում է UBC-ին պատկանող հողամասերի անօրինական առքուվաճառքին և վարձակալությանը, որը գտնվում է Կամպալայի Բուգոլուբի արվարձանում։ Ոստիկանությունն իր եզրակացությունները ներկայացրել է Դատախազության հանրային լսումներին (Directorate of Public Prosecution - DPP) ։ Սակայն գլխավոր դատախազը որոշում է կայացրել Մասիկոյին մեղադրանքներ չառաջադրել, իսկ փոխարենը մեղադրվել են ռադիոկայանի մենեջերները։ Այս հանգամանքն արժանացել է խորհրդարանի անդամների բողոքին։

Լուսանկարներ
------------

* Կաբակումբա Մասիկոյի 2011 թվականի լուսանկարները Archived 2019-04-19 at the Wayback Machine.

Տես նաև
-------

* Ուգանդայի խորհրդարան
* Ուգանդայի կառավարություն
* Մասինդի շրջան

*Ուգանդացի հայտնի կանայք*

* Բեթի Ամոնգի - Ուգանդայի *Ֆինանսների, բնակարանաշինության և քաղաքաշինության* գործող նախարար
* Վինի Քիզա (կին ուսուցիչ և քաղաքական գործիչ)
* Նագայի Սեմպալա (կին քաղաքական գործիչ)
* Աննա Ադեկեն (կին իրավաբան և քաղաքական գործիչ)
* Ինգրիդ Տուրինավե (*Ժողովրդավարական փոփոխությունների ֆորում* ընդդիմադիր կուսակցության կանանց լիգայի նախագահ)
* Անջելինե Օզեգե (մոդել)

Ծանոթագրություններ
------------------

1. ↑  Uganda State House,. (2011 թ․ մայիսի 27). «Comprehensive List of New Cabinet Appointments & Dropped Ministers». Facebook.com. Վերցված է 2015 թ․ փետրվարի 25-ին. `{{cite web}}`: `|first=` has numeric name (օգնություն)
2. ↑  Musoke, Cyprian (2011 թ․ հունիսի 27). «Kabakumba Tipped To Be Kampala Minister». *New Vision (Kampala)*. Արխիվացված է օրիգինալից 2011 թ․ օգոստոսի 7-ին. Վերցված է 2015 թ․ փետրվարի 25-ին.
3. ↑  Mmali, Joshua (2011 թ․ դեկտեմբերի 14). «Uganda Minister Masiko Resigns After Radio Theft Claim». BBC News. Վերցված է 2015 թ․ փետրվարի 25-ին.
4. ↑  Masiko, Kabakumba (2011 թ․ դեկտեմբերի 16). «To Err Is Human, Kabakumba Says: Her Resignation Speech». *Daily Monitor (Kampala)*. Արխիվացված է օրիգինալից 2018 թ․ սեպտեմբերի 18-ին. Վերցված է 2015 թ․ փետրվարի 25-ին.
5. ↑  Vision Reporters,. (2011 թ․ դեկտեմբերի 14). «Kabakumba Masiko Forced To Resign From Cabinet». *New Vision (Kampala)*. Արխիվացված է օրիգինալից 2015 թ․ փետրվարի 26-ին. Վերցված է 2015 թ․ փետրվարի 25-ին. `{{cite web}}`: `|first=` has numeric name (օգնություն)
6. ↑  POU (2011). «Profile of Kabakumba Masiko Labwoni Princess, Member of Parliament for Bujenje County, Masindi District». Parliament of Uganda (POU). Վերցված է 2016 թ․ հոկտեմբերի 15-ին.(չաշխատող հղում)
7. ↑  Kasanga, Kyetume (2006 թ․ հունիսի 25). «Masiko Celebrates Appointment». *New Vision (Kampala)*. Արխիվացված է օրիգինալից 2015 թ․ փետրվարի 26-ին. Վերցված է 2015 թ․ փետրվարի 25-ին.
8. ↑  Vision Reporter (2009 թ․ փետրվարի 18). «Reshuffle: Museveni Names Janet, Awori, Jeje Ministers». *New Vision*. Kampala. Արխիվացված է օրիգինալից 2015 թ․ փետրվարի 11-ին. Վերցված է 2015 թ․ փետրվարի 25-ին.
9. ↑  Muzoora, George (2016 թ․ փետրվարի 20). «Kabakumba Rejects Poll Results». Kampala: Uganda Radio Network. Վերցված է 2016 թ․ հոկտեմբերի 15-ին.
10. ↑  Odongo, James (2015 թ․ դեկտեմբերի 14). «Minister Kabakumba Resigns». Uganda Radio Network (URN). Արխիվացված է օրիգինալից 2015 թ․ հուլիսի 22-ին. Վերցված է 2015 թ․ փետրվարի 25-ին.
11. ↑  Njoroge, John (2011 թ․ դեկտեմբերի 14). «Is The Downfall of Princess Kabakumba Inevitable?». *Daily Monitor (Kampala)*. Արխիվացված է օրիգինալից 2019 թ․ ապրիլի 19-ին. Վերցված է 2015 թ․ փետրվարի 25-ին.
12. ↑  Nalugo, Mercy (2011 թ․ դեկտեմբերի 15). «Kabakumba Resigns, Named in Land Row». *Daily Monitor (Kampala)*. Արխիվացված է օրիգինալից 2019 թ․ ապրիլի 19-ին. Վերցված է 2015 թ․ փետրվարի 25-ին.
13. ↑  Obore, Chris (2011 թ․ դեկտեմբերի 18). «Police Charge Former Minister Kabakumba With Theft». *Daily Monitor (Kampala)*. Արխիվացված է օրիգինալից 2019 թ․ ապրիլի 19-ին. Վերցված է 2015 թ․ փետրվարի 25-ին.
14. ↑  Sekanjako, Henry (2012 թ․ հուլիսի 13). «Clearing Kabakumba of Transmitter Theft A Joke – MPs». *New Vision (Kampala)*. Արխիվացված է օրիգինալից 2015 թ․ փետրվարի 26-ին. Վերցված է 2015 թ․ փետրվարի 25-ին.

Արտաքին հղումներ
----------------

* Website of the Parliament of Uganda Archived 2015-03-15 at the Wayback Machine.
* Full Cabinet List, May 2011 Archived 2018-08-21 at the Wayback Machine.
* Կաբակումբա Մասիկոյի 2011 թվականի լուսանկարները Archived 2019-04-19 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կաբակումբա Մասիկո** կատեգորիայում։ |